open-index/open-wikipedia-markdown huggingface dataset:
থেসালোনিকি

**থেসালোনিকা**, **সালোনিকি** বা **সালোনিকা** নামেও পরিচিত  **থেসালোনিকি** শহরটি মহানগর অঞ্চলে ১ মিলিয়নেরও বেশি বাসিন্দার সাথে গ্রিসের দ্বিতীয় বৃহত্তম শহর এবং ম্যাসেডোনিয়ার ভৌগোলিক অঞ্চলের রাজধানী, মধ্য ম্যাসেডোনিয়ার প্রশাসনিক অঞ্চল এবং ম্যাসেডোনিয়া ও থ্রেসের বিকেন্দ্রীভূত প্রশাসন। এটি গ্রীক ভাষায় η Συμπρωτεύουσα নামে পরিচিত, যা আক্ষরিক অর্থে "সহ-রাজধানী", কনস্টান্টিনোপলের পাশাপাশি পূর্ব রোমান (বাইজেন্টাইন) সাম্রাজ্যের Συμβασιλεύουσα বা "সহ-শাসনকারী" শহর হিসাবে এটির ঐতিহাসিক অবস্থানের একটি উল্লেখ।

থেসালোনিকি এজিয়ান সাগরের উত্তর-পশ্চিম কোণে থেরমাইকোস উপসাগরে অবস্থিত। এটি পশ্চিমে অক্ষ ব-দ্বীপ দ্বারা আবদ্ধ। ২০১১ সালের হিসাবে ঐতিহাসিক কেন্দ্র থেসালোনিকি পৌরসভার জনসংখ্যা ৩,২৫,১৮২ জন, থেসালোনিকি নগর এলাকার জনসংখ্যা ৮,২৪,৬৭৬ জন এবং থেসালোনিকি মহানগর অঞ্চলের জনসংখ্যা ১০,৩০,৩8৮ জন। এটি গ্রিসের দ্বিতীয় বৃহত্তম অর্থনৈতিক, শিল্প, বাণিজ্যিক ও রাজনৈতিক কেন্দ্র; শহরটি বিশেষত থেসালোনিকি বন্দরের কারণে গ্রিস ও দক্ষিণ-পূর্ব ইউরোপের জন্য একটি বিশেষ পরিবহনের কেন্দ্র। শহরটি উৎসব, অনুষ্ঠান ও সাধারণভাবে স্পন্দিত সাংস্কৃতিক জীবনের জন্য বিখ্যাত এবং এটি গ্রিসের সাংস্কৃতিক রাজধানী হিসাবে বিবেচিত হয়। থেসালোনিকি আন্তর্জাতিক মেলা ও থেসালোনিকি আন্তর্জাতিক চলচ্চিত্র উৎসবের মতো অনুষ্ঠানগুলি প্রতিবছর অনুষ্ঠিত হয় এবং এই শহরে গ্রীক প্রবাসীদের বৃহত্তম দ্বি-বার্ষিক সভা অনুষ্ঠিত হয়। থেসালোনিকি ২০১৪ সালের জন্য ইউরোপীয় যুব রাজধানী হিসাবে বিবেচিত হয়।

থেসালোনিকি শহরটি খ্রিস্টপূর্ব ৩১৫ খ্রিস্টাব্দে ম্যাসিডোনের ক্যাসান্দার দ্বারা প্রতিষ্ঠিত হয় এবং তাঁর স্ত্রী, তথা ম্যাসিডোনের দ্বিতীয় ফিলিপের কন্যা ও আলেকজান্ডারের বোন থেসালোনিকির নামে নামকরণ করেন। রোমান যুগে একটি গুরুত্বপূর্ণ মহানগর, থেসালোনিকি ছিল বাইজেন্টাইন সাম্রাজ্যের দ্বিতীয় বৃহত্তম ও ধনী শহর। এটি ১৪৩০ সালে অটোমানরা দখল করে এবং তুর্কি শাসনের প্রায় পাঁচ শতাব্দীর সময় এটি একটি গুরুত্বপূর্ণ সমুদ্রবন্দর ও বহু-জাতিগত মহানগরী হিসাবে গঠিত হয়। এটি ১৯২১ সালের ৮ নভেম্বর অটোমান সাম্রাজ্য থেকে গ্রিসের অধীনে চলে যায়। শহরটিতে ইউনেস্কোর বিশ্ব ঐতিহ্যবাহী স্থান থেলসালোনিকির প্যালিওক্রিশিয়ান ও বাইজেন্টাইন স্মৃতিসৌধ সহ বেশ কয়েকটি রোমান, অটোমান ও সেফার্ডিক ইহুদি কাঠামো সহ অসংখ্য উল্লেখযোগ্য বাইজেন্টাইন স্মৃতিসৌধ রয়েছে। অ্যারিস্টটল বিশ্ববিদ্যালয়টি শহরের প্রধান বিশ্ববিদ্যালয়, এটি গ্রীস ও বাল্কানদের মধ্যেও বৃহত্তম বিশ্ববিদ্যালয়।

থেসালোনিকি গ্রিসের একটি জনপ্রিয় পর্যটন কেন্দ্র। ''ন্যাশনাল জিওগ্রাফিক ম্যাগাজিন'' ২০১৩ সালে থিসালোনিকি শহরকে বিশ্বব্যাপী শীর্ষস্থানীয় পর্যটন কেন্দ্রগুলিতে অন্তর্ভুক্ত করে, যখন ''ফিনান্সিয়াল টাইমসের'' এফডিআই ম্যাগাজিন (বিদেশী প্রত্যক্ষ বিনিয়োগ) ২০১৪ সালে থিসালোনিকিকে মানব রাজধানী ও জীবনযাত্রার জন্য ভবিষ্যতের সেরা মাঝারি আকারের ইউরোপীয় শহর হিসাবে ঘোষণা করে। কেন্দ্রীয় থিসালোনিকি পথ আলোকচিত্ৰকরদের মধ্যে স্ট্রিট ফটোগ্রাফির জন্য গ্রিসের সর্বাধিক জনপ্রিয় গন্তব্য হিসাবেও বিবেচিত হয়।

## তথ্যসূত্র

## বহিঃসংযোগ

বিষয়শ্রেণী:গ্রিসের বিশ্ব ঐতিহ্যবাহী স্থান
বিষয়শ্রেণী:থেসালোনিকি
বিষয়শ্রেণী:গ্রিসের শহর
বিষয়শ্রেণী:গ্রিক আঞ্চলিক রাজধানী
বিষয়শ্রেণী:ঐতিহাসিক ইহুদি সম্প্রদায়
বিষয়শ্রেণী:নূতন নিয়মের নগর
বিষয়শ্রেণী:গ্রিসের জনবহুল উপকূলীয় স্থান
বিষয়শ্রেণী:খ্রিস্টপূর্ব ৪র্থ শতাব্দীতে প্রতিষ্ঠিত জনবহুল স্থান
প্রাচীন (খ্রীষ্টধর্ম)

**প্রাচীন** (; ) হল নূতন নিয়ম অনুসারে কোনো স্থানীয় খ্রীষ্টীয় মণ্ডলীর নেতা। শব্দটি গ্রীক *প্রেসবিতেরোস* থেকে এসেছে যার অর্থ প্রাচীন বা প্রবীণ। যদিও অনেকে *প্রেসবিতেরোস* বলতে অধ্যক্ষপদে কর্মরত বিশপকে বুঝে থাকে, আধুনিক ক্যাথলিক ও অর্থডক্স ঐতিহ্যে *প্রাচীন* পদটি বিশপ থেকে আলাদা এবং পাদ্রির সাথে সমার্থক। প্রভাবশালী প্রোটেস্ট্যান্ট ধারায় *প্রাচীন* বলতে কোনো বিশেষ যাজকতন্ত্রের সদস্য পাদ্রিকে বোঝায় না, বরং মিনিস্টার, পাস্তর বা প্রেসবাইটারকে বোঝায়।

## তথ্যসূত্র

বিষয়শ্রেণী:ধরন অনুযায়ী খ্রিস্টান পাদ্রী
বিষয়শ্রেণী:খ্রিস্টান পরিভাষা
বিষয়শ্রেণী:স্থানীয় খ্রিস্টান গির্জার কর্মকর্তা
বিষয়শ্রেণী:ধর্মীয় নেতৃত্বের ভূমিকা
উজির খান

**মালিক মুহাম্মাদ উজির খান** () একজন পাকিস্তানি রাজনীতিবিদ, যিনি ২০১৪ সালের জানুয়ারি মাস থেকে ২০১৮ সালের মে মাস পর্যন্ত পর্যন্ত পাকিস্তানের জাতীয় পরিষদের সদস্য ছিলেন।

## প্রারম্ভিক জীবন
তিনি সুমাইরা মালিকের ঘরে জন্মগ্রহণ করেন।

## রাজনৈতিক জীবন
২০১৪ সালে অনুষ্ঠিত উপনির্বাচনে নির্বাচনী এলাকা এনএ-৯৯ (খুশব-১) থেকে তিনি পাকিস্তান মুসলিম লীগের (এন) প্রার্থী হিসাবে পাকিস্তানের জাতীয় পরিষদের সদস্য নির্বাচিত হন। তিনি ৯২,৮০৫ ভোট পেয়ে পাকিস্তান তেহরিক-ই-ইনসাফের একজন প্রার্থীকে পরাজিত করেছিলেন। এর আগে, ২০১৩ সালের সাধারণ নির্বাচনে তার মা সুমাইরা মালিক এই আসনে জয়ী হলেও, "ভুয়া ডিগ্রী দেখানোর" কারণে তিনি সাংসদ পদে বহাল থাকার অযোগ্য হন ও পরে এই আসনটি খালি ঘোষণা করা হয়।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পাকিস্তান মুসলিম লীগের (এন) রাজনীতিবিদ
বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮
বিষয়শ্রেণী:পাঞ্জাবি ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তান মুসলিম লীগ (এন) এমএনএ
বিষয়শ্রেণী:পাঞ্জাব, পাকিস্তানের রাজনীতিবিদ
বিষয়শ্রেণী:১৯৮০-এ জন্ম
দৈনিক জিন্দেগী

**দৈনিক জিন্দেগী **১৯৪৭ ঢাকায় প্রকাশিত একটি বাংলা পত্রিকা। পত্রিকাটির সম্পাদক ছিলেন কাজী আফসার উদ্দীন আহমদ। একসময় পত্রিকাটি প্রকাশ বন্ধ হয়ে যায়।

## ইতিহাস
দৈনিক জিন্দেগী ঢাকা থেকে প্রকাশিত বাংলা পত্রিকা। কাজী আফসার উদ্দীন আহমদ ছিলেন জিন্দেগীর সম্পাদক।    এটি একটি অর্ধ-সাপ্তাহিক যা ১৯৪৭ সালে ঢাকা থেকে প্রকাশিত হতো।  একসময় ঢাকা থেকে জিন্দেগী প্রকাশ বন্ধ হয়ে যায়। 
## তথ্যসূত্র

জি
আনফ্রিডম

**আনফ্রিডম** ২০১৫ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটি হিন্দি এবং ইংরেজি দুটি ভাষাতেই মুক্তি দেওয়া হয়েছিলো। চলচ্চিত্রটি ছিলো নারী সমকামিতা নিয়ে। চলচ্চিত্রটিতে সত্যিকারের নগ্ন দৃশ্য থাকায় পরিচালক রাজ অমিতের চলচ্চিত্রটি মুক্তি দিতে অনেক কষ্ট করতে হয়েছিলো।
## অভিনয়ে
* ফরিদ রহমানী চরিত্রে ভিক্টর বন্দ্যোপাধ্যায়
* লীলার পুলিশ অফিসার বাবা দেবরাজ সিংয়ের চরিত্রে আদিল হুসেইন
* হোসেন চরিত্রে ভানু উদয়
* লীলা সিং চরিত্রে প্রীতি গুপ্তা
* সখী টেইলর চরিত্রে ভবানী লি
* নাজিব চরিত্রে অঙ্কুর ভিকাল
* চন্দ্র চরিত্রে সীমা রহমানী
* আনিস চরিত্রে সম্রাট চক্রবর্তী
* জান চরিত্রে দানাই নাসন
* মিচ চরিত্রে অ্যান্ড্রু প্ল্যাটনার
* মালিক চরিত্রে ড্যানি বুশেবেল
* সমীর চরিত্রে দিলীপ শঙ্কর
* আলি চরিত্রে আলি খান
* জনক চরিত্রে কুলদীপ সরেন
* জনক অফিসার চরিত্রে যতীন স্বর্ণা
* আনন্দ চরিত্রে সায়ন মুন্সী
* ইরাবতী চরিত্রে স্বরূপ ঘোষ
* তরুণ হুসেন চরিত্রে যশ কানসারা
* জর্ডান চরিত্রে রেভিন ডিসলা
* মরিস চরিত্রে জন ক্যাস্তালডো
* জিষ্ণু চরিত্রে নলিন সিং
* ড. মালিক চরিত্রে বাব্বালেস সাভারওয়াল
* ডানপন্থী নেতা চরিত্রে রাহুল ভোহরা
* হুসেনের মা আলভিনা চরিত্রে নিকি চাওলা
* ফিয়ামানউল্লাহ চরিত্রে কেদারনাথ
* জিমি চরিত্রে সুদীপ সোলাঙ্কি
* জেসিকা চরিত্রে ডারলিন হেলার
* হীরেশ চরিত্রে শচীন বর্মা
* প্রিয়থু চরিত্রে মনোজ বক্সী
* উজা চরিত্রে ভানিয়া জোশী

## প্রযোজনা
চলচ্চিত্রটির চিত্রগ্রাহক ছিলেন হরি নায়ার এবং জেসি কোটাংস্কি চলচ্চিত্রটির আবহ সঙ্গীত পরিচালক। সাউন্ড ডিজাইন করেন রেসুল পুকুটি। দীপা বাজাজ, যিনি চলচ্চিত্রটির পোস্ট-প্রোডাকশন ম্যানেজার ছিলেন, তিনি চলচ্চিত্রটির প্রচারণার দায়িত্ব নেন।

কেন্দ্রীয় চলচ্চিত্র অনুমোদন পর্ষদ চলচ্চিত্রটির নগ্ন দৃশ্যগুলোর কারণে চলচ্চিত্রটি মুক্তি দিতে রাজি হচ্ছিলোনা।

## সেন্সরশীপ
চলচ্চিত্রটি নগ্নতার কারণে সেন্সর বোর্ডে আটকে গিয়েছিলো এবং পরিচালক রাজ অমিত কুমারকে অনেক কষ্ট করতে হচ্ছিলো এই কারণে। সেন্সর বোর্ড নগ্ন দৃশ্যগুলো কেটে মুক্তি দেবার কথা বললে রাজ অমিত কুমার রাজি হননি। তিনি বলেছিলেন, নগ্নতা কাহিনীর অংশ, দৃশ্যগুলো বাদ দিতে তিনি অপরাগতা প্রকাশ করেছিলেন।
## তথ্যসূত্র

## বহিঃসংযোগ
* 

বিষয়শ্রেণী:লেসবিয়ান সম্পর্কিত চলচ্চিত্র
বিষয়শ্রেণী:ইংরেজি ভাষার ভারতীয় চলচ্চিত্র
বিষয়শ্রেণী:২০১৫-এর চলচ্চিত্র
বিষয়শ্রেণী:দিল্লির পটভূমিতে চলচ্চিত্র
বিষয়শ্রেণী:ভারতীয় এলজিবিটিকিউ সম্পর্কিত চলচ্চিত্র
বিষয়শ্রেণী:এলজিবিটিকিউ সম্পর্কিত প্রণয়ধর্মী চলচ্চিত্র
বিষয়শ্রেণী:ভারতে ধর্মীয় সহিংসতা সম্পর্কে চলচ্চিত্র
বিষয়শ্রেণী:শিকাগোর পটভূমিতে চলচ্চিত্র
বিষয়শ্রেণী:উত্তরপ্রদেশের পটভূমিতে চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:২০১৪-এর চলচ্চিত্র
বিষয়শ্রেণী:ভারতের পুলিশ বিভাগের কাল্পনিক চিত্রায়ণ
বিষয়শ্রেণী:ভারতীয় প্রণয়ধর্মী নাট্য চলচ্চিত্র
হ্যান্ডবুক অব দ্য বার্ডস অব ইন্ডিয়া অ্যান্ড পাকিস্তান

***হ্যান্ডবুক অব দ্য বার্ডস অব ইন্ডিয়া অ্যান্ড পাকিস্তান*** (*Handbook of the Birds of India and Pakistan*) হলো ভারতীয় পক্ষীবিশারদ সালিম আলী ও সিডনি ডিলন রিপলি রচিত একটি গ্রন্থ। গ্রন্থটিকে সালিম আলীর শ্রেষ্ঠ রচনা হিসেবে অভিহিত করা হয়। গ্রন্থটির শিরোনামের সাথে এই বাক্যাংশটিও সংযুক্ত: “*টুগেদার উইথ দোজ অব বাংলাদেশ, নেপাল, সিকিম, ভুটান অ্যান্ড শ্রীলঙ্কা*”। ১০ খণ্ডের এই গ্রন্থাবলিকে অনেক সময় “হ্যান্ডবুক” হিসেবে অভিহিত করা হয়। ১৯৬৪ সালে গ্রন্থের কাজ শুরু হয়ে শেষ হয় ১৯৭৪ সালে। সম্পূর্ণ গ্রন্থটির একটি “অখণ্ড সংস্করণ”-ও প্রকাশ করা হয়। এছাড়া ১৯৮৩ সালে ডিলন রিপলির সাথে, জন হেনরি ডিকের আঁকা চিত্র-সংবলিত *অ্যা পিকটোরিয়াল গাইড টু দ্য বার্ডস অব দ্য ইন্ডিয়ান সাবকন্টিনেন্ট* প্রকাশিত হয়। এই খণ্ডগুলোকে হ্যান্ডবুকের “দ্বিতীয় সংস্করণ” হিসেবে অভিহিত করা হয়। ১৯৮৭ সালে সালিম আলী এবং ২০০১ সালে রিপলির মৃত্যুর পর অন্যান্য বিজ্ঞানীরা, বিশেষত বিএনএইচএসের জে এস সেরাও, ব্রুস বিহলার, মিশেল ডেসফায়েস ও পামেলা সি রাসমুসেন কর্তৃক গ্রন্থটির দ্বিতীয় সংস্করণ প্রকাশিত হয়।

;বালাম: প্রকাশের তারিখসহ
* ১ – ডাইভার্স টু হকস (১ম সংস্করণ ১৯৬৮, ২য় সংস্করণ ১৯৭৮)
* ২ – মেগাপডস টু ক্র‍্যাব প্লোভার (১ম সংস্করম ১৯৬৯, ২য় সংস্করণ ১৯৮০)
* ৩ – স্টোন কারলিউস টু আউলস (১ম সংস্করণ ১৯৬৯, ২য় সংস্করণ ১৯৮১)
* ৪ – ফ্রগমাউথস টু পিটাস (১ম সংস্করণ ১৯৭০, ২য় সংস্করণ ১৯৮৩)
* ৫ – লার্কস টু দ্য গ্রে হাইপোকলিয়াস (১ম সংস্করণ ১৯৭২, ২য় সংস্করণ ১৯৮৬)
* ৬ – কাক্কু-শ্রাইকস টি বাবাক্সেজ (১ম সংস্করণ ১৯৭১, ২য় সংস্করণ ১৯৯৬)
* ৭ – লাফিং থ্রাশেস টু দ্য ম্যানগ্রোভ হুইসলার (১ম সংস্করণ ১৯৭২, ২য় সংস্করণ ১৯৯৬)
* ৮ – ওয়ার্ব্লার্স টু রেডস্টার্টস (১ম সংস্করণ ১৯৭৩, ২য় সংস্করণ ১৯৯৭)
* ৯ – রবিনস টু ওয়্যাগটেইলস (১ম সংস্করণ ১৯৭৩, ২য় সংস্করণ ১৯৯৯)
* ১০ – ফ্লাওয়ারপেকার্স টু বানটিংস (১ম সংস্করণ ১৯৭৪, ২য় সংস্করণ ১৯৯৮)

## তথ্যসূত্র

বিষয়শ্রেণী:ভারতের পাখি
বিষয়শ্রেণী:পাকিস্তানের পাখি
বিষয়শ্রেণী:ভারত সম্পর্কে বই
বিষয়শ্রেণী:পাকিস্তান সম্পর্কে বই
বিষয়শ্রেণী:পক্ষীবিজ্ঞানের বই
জেনোসাইড: ইটস পলিটিক্যাল ইউজ ইন দ্য টুয়েন্টিথ সেঞ্চুরি

***জেনোসাইড: ইটস পলিটক্যাল ইউজ ইন দ্য টুয়েন্টিথ সেঞ্চুরি*** (; *গণহত্যা: বিংশ শতাব্দীতে এর রাজনৈতিক ব্যবহার*) হলো গণহত্যার ওপর সমাজবিজ্ঞানী লিও কুপার কর্তৃক রচিত একটি বই।

বইয়ে ঐতিহাসিক উদ্ধৃতি হিসেবে আর্মেনীয় গণহত্যা, ইহুদি গণহত্যা, ১৯৭১ সালের বাংলাদেশে গণহত্যা ও ১৯৭২ সালের বুরুন্ডীয় গণহত্যাকে অন্তর্ভুক্ত করা হয়েছে।

## গ্রহণযোগ্যতা
*[[দ্য নিউ ইয়র্ক টাইমস]]* ও *[[ভার্জিনিয়া কোয়ার্টার্লি রিভিউ]]* প্রভৃতি বেশ কিছু সাময়িকীতে *জেনোসাইড* বইয়ের সমালোচনা প্রকাশিত হয়।

বইটি থেকে ব্যাপক উৎস-উল্লেখ করা হয় এবং সংশ্লিষ্ট ক্ষেত্রে গবেষণার জন্য বেশ কিছু বিশ্ববিদ্যালয়ে অধ্যয়ন-তালিকায় বইটিকে অন্তর্ভুক্ত করা হয়েছে।

## তথ্যসূত্র

বিষয়শ্রেণী:১৯৮১-এর বই
বিষয়শ্রেণী:পরিকল্পিত গণহত্যা
বিষয়শ্রেণী:বুরুন্ডিতে গণহত্যা
বিষয়শ্রেণী:১৯৭১ বাংলাদেশে পরিকল্পিত গণহত্যা
বিষয়শ্রেণী:ইহুদি গণহত্যা
জাস্টিন হারউইৎস

**জাস্টিন গ্যাব্রিয়েল হারউইৎস** (জন্ম ২২ জানুয়ারি ১৯৮৫) একজন মার্কিন চলচ্চিত্র সুরকার ও টেলিভিশন লেখক। তিনি পরিচালক ড্যামিয়েন শ্যাজেলের সাথে তার দীর্ঘকাল কাজের জন্য সুপরিচিত। তিনি শ্যাজেলের সবকয়টি চলচ্চিত্রের সুরারোপ করেছেন, সেগুলো হল *গাই অ্যান্ড ম্যাডলিন অন আ পার্ক বেঞ্চ* (২০০৯), *[[হুইপল্যাশ (২০১৪-এর চলচ্চিত্র)|হুইপল্যাশ]]* (২০১৪), *[[লা লা ল্যান্ড (চলচ্চিত্র)|লা লা ল্যান্ড]]* (২০১৬), *[[ফার্স্ট ম্যান (চলচ্চিত্র)|ফার্স্ট ম্যান]]* (২০১৮) ও *[[ব্যাবিলন (২০২২-এর চলচ্চিত্র)|ব্যাবিলন]]* (২০২২)।

*লা লা ল্যান্ড* চলচ্চিত্রের জন্য তিনি শ্রেষ্ঠ মৌলিক সুর ও এই চলচ্চিত্রের "সিটি অব স্টার্স" গানের জন্য শ্রেষ্ঠ মৌলিক সুর বিভাগে একাডেমি পুরস্কার; শ্রেষ্ঠ মৌলিক সুর ও এই চলচ্চিত্রের "সিটি অব স্টার্স" গানের জন্য শ্রেষ্ঠ মৌলিক সুর বিভাগে গোল্ডেন গ্লোব পুরস্কার; এবং শ্রেষ্ঠ মৌলিক সঙ্গীত বিভাগে বাফটা পুরস্কার অর্জন করেন। এছাড়া তিনি *ফার্স্ট ম্যান* ও *ব্যাবিলন* চলচ্চিত্রের জন্য শ্রেষ্ঠ মৌলিক সুর বিভাগে আরও দুটি গোল্ডেন গ্লোব পুরস্কার অর্জন করেন।

## কর্মজীবন
কলেজ পাশ করার পর হারউইৎস ও শ্যাজেল লস অ্যাঞ্জেলেসে পাড়ি জমান। হারউইৎস সিটকম *দ্য লিগ*-এর জন্য হাস্যরসাত্মক গল্প লিখেন এবং অ্যানিমেটেড হাস্যরসাত্মক টিভি ধারাবাহিক *[[দ্য সিম্পসন্স]]*-এর একটি পর্ব লিখেন। শ্যাজেলের রচিত ও পরিচালিত ২০০৯ সালের *[[গাই অ্যান্ড ম্যাডলিন অন আ পার্ক বেঞ্চ]]* চলচ্চিত্রের সফলতার পর তারা তাদের পরবর্তী কাজ *[[হুইপল্যাশ (২০১৪-এর চলচ্চিত্র)|হুইপল্যাশ]]* (২০১৪)-এর অর্থায়ন পান। হারউইৎস এই চলচ্চিত্রের সুর করেন এবং শ্যাজেল চলচ্চিত্রটি রচনা ও পরিচালনা করেন।

হারউইৎস শ্যাজেলের ২০১৬ সালের *[[লা লা ল্যান্ড (চলচ্চিত্র)|লা লা ল্যান্ড]]* চলচ্চিত্রের সুরোরোপ করেন। এই কাজের জন্য শ্যাজেল শ্রেষ্ঠ পরিচালকের পুরস্কার লাভ করেন এবং হারউইৎস শ্রেষ্ঠ মৌলিক সুর ও শ্রেষ্ঠ মৌলিক গান বিভাগে দুটি পুরস্কার অর্জন করেন।

তিনি *[[ফার্স্ট ম্যান (চলচ্চিত্র)|ফার্স্ট ম্যান]]* (২০১৮) ও *[[ব্যাবিলন (২০২২-এর চলচ্চিত্র)|ব্যাবিলন]]* (২০২২) চলচ্চিত্রের জন্য শ্রেষ্ঠ মৌলিক সুর বিভাগে আরও দুটি গোল্ডেন গ্লোব পুরস্কার অর্জন করেন।

## চলচ্চিত্রের তালিকা
### চলচ্চিত্র

### টেলিভিশন

## তথ্যসূত্র

## বহিঃসংযোগ
* 

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন সুরকার
বিষয়শ্রেণী:মার্কিন চলচ্চিত্র সুরকার
বিষয়শ্রেণী:মার্কিন টেলিভিশন সুরকার
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:লেবানীয় ইহুদি বংশোদ্ভূত মার্কিন ব্যক্তি
বিষয়শ্রেণী:শ্রেষ্ঠ মৌলিক সুর বিভাগে একাডেমি পুরস্কার বিজয়ী
বিষয়শ্রেণী:শ্রেষ্ঠ মৌলিক গান বিভাগে একাডেমি পুরস্কার বিজয়ী গীতিকার
বিষয়শ্রেণী:গোল্ডেন গ্লোব পুরস্কারপ্রাপ্ত সঙ্গীতজ্ঞ
বিষয়শ্রেণী:গ্র্যামি পুরস্কার বিজয়ী
বিষয়শ্রেণী:শ্রেষ্ঠ মৌলিক সঙ্গীত বিভাগে বাফটা পুরস্কার বিজয়ী
বিষয়শ্রেণী:স্যাটার্ন পুরস্কার বিজয়ী
বিষয়শ্রেণী:স্যাটেলাইট পুরস্কার বিজয়ী
বিষয়শ্রেণী:২১শ শতাব্দীর মার্কিন পুরুষ সঙ্গীতজ্ঞ
বিষয়শ্রেণী:মার্কিন টেলিভিশন প্রযোজক
বিষয়শ্রেণী:শ্রেষ্ঠ মৌলিক গানের গীতিকারের জন্য একাডেমি পুরস্কার বিজয়ী
বিষয়শ্রেণী:২১শ শতাব্দীর মার্কিন ইহুদি
মোর্টাল খম্ব্যাট (২০২১-এর চলচ্চিত্র)

***মোর্টাল খম্ব্যাট*** হলো একটি মার্কিন মার্শাল আর্ট কাল্পনিক মারপিঠধর্মী চলচ্চিত্র, যা সাইমন ম্যাককোয়েড (তার প্রথম বিশিষ্ট আবির্ভাব চলচ্চিত্র) দ্বারা পরিচালিত।

## প্রেক্ষাপট
তার খারাপে সময়ে, কোল ইয়াং নামক এক মার্শাল আর্ট যোদ্ধা তার গোপন বংশ বা লিন-কুয়ে গুপ্তহত্যাকারীর গোষ্ঠীর সাব-জিরো দ্বারা শিকার হওয়ার কারণ সম্পর্কে অজ্ঞাত। তার পরিবারের সুরক্ষতার চিন্তায়, সে যোদ্ধাদের একটি উপদল যারা আউটওয়ার্ল্ডের বাহিনীর বিরুদ্ধে একটি উচু-ঝুঁকি যুদ্ধে আর্থরেল্মকে রক্ষা করার উদ্দেশ্যে নির্বাচিত।

## অভিনয়ে
* কোল ইয়াং হিসেবে লুইস ট্যান
* সোনিয়া ব্লেড হিসেবে জেসিকা ম্যাকনামি
* কেইনো হিসেবে জশ লসন
* রেইডেন হিসেবে তাদানাবু আসানো
* জ্যাক্স হিসেবে ম্যাক্যাড ব্রুক্স
* লুউ ক্যাং হিসেবে লুডি লিন
* স্যাং সুং হিসেবে চিন হান
* বি-হান / সাব-জিরো হিসেবে জো তাসলিম
* []স্কোর্পিয়ান] হিসেবে হিরোয়ুকি সানাদা
* [কুং লাউ (মোর্টাল খম্ব্যাট)|কুং লাউ হিসেবে ম্যাক্স হুয়াং
* মিলীনা হিসেবে সিসি স্ট্রিঙ্গার
* কাবাল হিসেবে ড্যানিয়েল নেলসন
* নিটারা হিসেবে এলিসা ক্যাডওয়েল
* এমিলি ইয়াং হিসেবে ম্যাটিল্ডা কিম্বার
* এলিসন ইয়াং হিসেবে লরা ব্রেন্ট

## তথ্যসূত্র

## বহিঃসংযোগ
* 
* 

বিষয়শ্রেণী:২০২১-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:২০২১-এর মারপিটধর্মী চলচ্চিত্র
বিষয়শ্রেণী:২০২১-এর কাল্পনিক চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:দ্বীপপুঞ্জের পটভূমিতে চলচ্চিত্র
বিষয়শ্রেণী:আইম্যাক্স চলচ্চিত্র
বিষয়শ্রেণী:রিবুট চলচ্চিত্র
বিষয়শ্রেণী:কোভিড-১৯ মহামারীর কারণে স্থগিত চলচ্চিত্র
বিষয়শ্রেণী:ওয়ার্নার ব্রসের চলচ্চিত্র
বিষয়শ্রেণী:৪ডিএক্স চলচ্চিত্র
বিষয়শ্রেণী:জাপানের পটভূমিতে চলচ্চিত্র
বিষয়শ্রেণী:২০২০-এর দশকের মার্কিন চলচ্চিত্র
বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:১৭শ শতাব্দীর পটভূমিতে চলচ্চিত্র
দাস (অভিঘাত খাদ)

**দাস গহ্বর** চাঁদের বিপরীত পৃষ্ঠে অবস্থিত একটি অভিঘাত খাদ। এটি মসৃণ গাত্রযুক্ত চেবিশেভের উত্তর-পশ্চিমে অবস্থিত। এর দক্ষিণ-পশ্চিমে অমসৃণ মারিওটে এবং পূর্ব ও উত্তরপূর্বে ভন ডের পহেলেন (গহ্বর) রয়েছে। এই গহ্বরটি ভারতীয় বাঙালি জ্যোতির্বিজ্ঞানী অনিলকুমার দাসের নামানুসারে নামকরণ করা হয়।

প্রায় গোলাকার আকৃতির এই গহ্বরের ধারগুলো তীক্ষ্ন এবং পশ্চিম ও উত্তর-পশ্চিমের অংশগুলো সামান্য স্ফীত। এর বিশিষ্ট রশ্মির কারণে দাসকে কোপারনিকান সিস্টেমের অংশ হিসাবে ম্যাপ করা হয়েছে।

## উপগ্রহ খাদ
দাস গহ্বরের নিকটবর্তী তুলনামূলক ভাবে ছোট উপগ্রহ খাদগুলো হলো-

## আরো দেখুন
* মিত্র (গহ্বর)
* বসু (গহ্বর)

## তথ্যসূত্র

## গ্রন্থপুঞ্জী

* 
* 
* 
* 
* 
* 
* 
* 
* 
* 
* 
* 

বিষয়শ্রেণী:চন্দ্রপৃষ্ঠের অভিঘাত খাদ
পর্দার সামনে অতিবাহিত সময়

**পর্দার সামনে অতিবাহিত সময়** হচ্ছে স্মার্টফোন, কম্পিউটার, টেলিভিশন বা ভিডিও গেইম কনসোল ব্যবহার করার সময় পর্দার সম্মুখে অতিক্রান্ত সময় গণনা করার একটি পরিমাপ।  ডিজিটাল মাধ্যম ব্যবহার এবং মানসিক স্বাস্থ্যের সম্পর্কিত বিভিন্ন ধারণার ক্ষেত্রে বিষয়টি নিয়ে আলোচনা করা হয়। বিভিন্ন গবেষণা দেখা যায়, ডিজিটাল ডিভাইসের পর্দার সামনে অতিবাহিত সময় সরাসরি শিশুর বিকাশ এবং মানসিক এবং শারীরিক স্বাস্থ্যের উপর প্রভাব ফেলে। 

## তথ্যসূত্র

বিষয়শ্রেণী:চিকিৎসাবিজ্ঞান পরিভাষা
বিষয়শ্রেণী:অতিস্থূলতা
বিষয়শ্রেণী:বিকল্প জীবনচর্যা
সুধাত পাস্কল

**সুধাত প্রজীব পাস্কল** (; জন্ম: ১৫ অক্টোবর, ১৯৬১) কলম্বো এলাকায় জন্মগ্রহণকারী ক্রিকেট প্রশাসক ও সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন **সুধাত পাস্কল**।

## খেলোয়াড়ী জীবন
১৯৭৯ সালে সংক্ষিপ্ত সময়ের জন্যে সুধাত পাস্কলের প্রথম-শ্রেণীর খেলোয়াড়ী জীবন চলমান ছিল। ১৯৮০ সালে সাংবার্ষিক রয়্যাল-থোমিয়ান প্রতিযোগিতায় রয়্যাল কলেজ কলম্বো দলকে নেতৃত্ব দেন ও অসাধারণ ক্রিকেটার হিসেবে বিবেচিত হয়েছিলেন।

সমগ্র খেলোয়াড়ী জীবনে দুইটিমাত্র ওডিআইয়ে অংশগ্রহণ করেছেন সুধাত পাস্কল। ৯ জুন, ১৯৭৯ তারিখে নটিংহামে নিউজিল্যান্ড দলের বিপক্ষে একদিনের আন্তর্জাতিকে অভিষেক ঘটে তার। এরপর, ১৬ জুন, ১৯৭৯ তারিখে ম্যানচেস্টারে ভারত দলের বিপক্ষে সর্বশেষ ওডিআইয়ে অংশ নেন তিনি। সবগুলো খেলাই ইংল্যান্ডে অনুষ্ঠিত ১৯৭৯ ক্রিকেট বিশ্বকাপের দ্বিতীয় আসরে খেলেছিলেন। ঐ প্রতিযোগিতার পরপরই ব্রিটিশ আইলসে তিনি তার প্রথম-শ্রেণীর খেলাগুলোয় অংশ নিয়েছিলেন।

১৭ বছর ২৩৭ দিন বয়স নিয়ে শ্রীলঙ্কার সর্বকনিষ্ঠ ওডিআই ক্রিকেটারের মর্যাদা লাভ করছেন তিনি। ঐ সময়ে শ্রীলঙ্কা দল আইসিসি’র পূর্ণাঙ্গ সদস্য না থাকায় টেস্ট ক্রিকেটে অংশগ্রহণের মর্যাদাপ্রাপ্ত হননি।

## অবসর
১৯৮১ সালে মার্কিন যুক্তরাষ্ট্রে অভিবাসিত হন। ফলে, কার্যত তার আন্তর্জাতিক ক্রিকেট জীবনের সমাপ্তি ঘটে। বেরিয়া কলেজে অধ্যয়ন করেন। এরপর, রাষ্ট্রবিজ্ঞান বিষয়ে স্নাতকোত্তর ডিগ্রী লাভ করেন। ১৯৯৭ থেকে ২০০৮ সালে শ্রীলঙ্কান ক্রিকেটে প্রশাসকের ভূমিকায় অবতীর্ণ হয়েছিলেন। বর্তমানে তিনি কানাডায় বসবাস করছেন।

## তথ্যসূত্র

## আরও দেখুন
* রঞ্জন মাদুগালে
* পিয়াল বিজেতুঙ্গে
* ১৯৭৯ আইসিসি ট্রফি
* প্রথম-শ্রেণীর ক্রিকেট দলসমূহের বর্তমান তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৬১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:১৯৭৯ ক্রিকেট বিশ্বকাপের ক্রিকেটার
বিষয়শ্রেণী:কলম্বো থেকে আগত ক্রিকেটার
বিষয়শ্রেণী:শ্রীলঙ্কান ক্রিকেটার
বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার
বিষয়শ্রেণী:রয়্যাল কলেজ, কলম্বোর প্রাক্তন শিক্ষার্থী
জোয়ান্না ডি সুজা

**জোয়ান্না ডি সুজা** (জন্ম: ২২ অক্টোবর, ১৯৫৫) একজন কানাডীয় কত্থক নৃত্য পরিকল্পনাকার, নৃত্যশিল্পী ও শিক্ষিকা। তিনিই একমাত্র জন্মগত কানাডীয় শিল্পী যিনি ভারতের এলাহাবাদের প্রয়াগ সংগীত সমিতির মাধ্যমে কত্থক নৃত্যে স্নাতকোত্তর ডিগ্রি অর্জন করেছেন।

## প্রাথমিক জীবন
ডি সুজার জন্ম ও বেড়ে ওঠা অন্টারিওর হুইটবিতে। তিনি পাঁচ বছর বয়সে পিয়ানো শেখা শুরু করেছিলেন এবং কিশোরী বয়সে মেরিয়ান উইলিয়ামসের পরিচালনায় নয়টি কণ্ঠের জন্য পুরস্কারপ্রাপ্ত একটি ধ্রুপদী সংগীত গোষ্ঠীর (ক্লাসিক্যাল ভোকাল গ্রুপ) সদস্য ছিলেন। তিনি শৈশব জুড়ে ফিগার স্কেটিং নিয়ে পড়াশোনা করেছেন। শৈশবে তাঁর  নাচের কোন পটভূমি নেই।

## শিক্ষা
থান্ডার বের লেকহেড বিশ্ববিদ্যালয়ে এক বছরের জন্য বন-বিদ্যা অধ্যয়ন করার পরে তিনি ব্রিটিশ কলাম্বিয়াতে চলে আসেন এবং ১৯৭৮ সালে ক্যালিফোর্নিয়ায় পাড়ি জমান, সেখানে তিনি তাঁর প্রথম এবং বর্তমান শিক্ষক পণ্ডিত চিত্রেশ দাসের অধীনে কত্থক অধ্যয়ন শুরু করেন। ডি সুজা প্রয়াগ সংগীত সমিতির মাধ্যমে কত্থকে স্নাতক এবং স্নাতকোত্তর ডিগ্রি লাভ করেছেন এবং তিনি সমগ্র ভারতে প্রথম স্থান অর্জন করেছিলেন।

## এম-ডিও/কত্থক টরন্টো
ডি সুজা ১৯৮১ সালে তবলাবাদক রিতেশ দাশকে বিয়ে করেছিলেন। ১৯৮৮ সালে তাঁরা টরন্টো চলে গিয়েছিলেনএবং একসাথে এম-ডিও/কত্থক টরন্টো এবং টরন্টো তবলা এনসেম্বল প্রতিষ্ঠা করেন। সেই থেকে ডি সুজা টরন্টোর শিক্ষার্থীদের কত্থক শেখাচ্ছেন। তিনি কানাডা ও সমগ্র ভারত জুড়ে নৃত্য পরিবেশন করেছেন এবং অসংখ্য অনুদান ও পুরস্কার অর্জন করেছেন। পরবর্তীতে তিনি ব্যাসিস্ট ও সুরকার ইয়ান ডি সুজাকে বিয়ে করেছেন।

## তথ্যসূত্র

বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কত্থক নৃত্যশিল্পী
বিষয়শ্রেণী:নৃত্য শিক্ষক
বিষয়শ্রেণী:ভারতীয় ধ্রুপদী নৃত্যের অভিনয়শিল্পী
কার্ল গ্রিনিজ

**কার্ল গ্যারি গ্রিনিজ** (জন্ম ২০ এপ্রিল ১৯৭৮) একজন ইংলিশ ক্রিকেটার। তিনি ডানহাতি ব্যাটসম্যান এবং ডানহাতি মিডিয়াম ফাস্ট বোলার। তিনি গর্ডন গ্রিনিজের পুত্র এবং হ্যাম্পশায়ার, বেসিংস্টকে জন্মগ্রহণ করেছিলেন।

গ্রিনিজ গ্লুচেস্টারশায়ারের হয়ে খেলেছিলেন এবং অতীতে নর্থহ্যাম্পটনশায়ার এবং সেরি উভয়েরই প্রতিনিধিত্ব করেছেন। ২০০৪ সাল থেকে টি-টোয়েন্টি ক্রিকেট খেলেছেন তিনি। ২০০০ সালে, তিনি ক্রিকেট লেখকদের তরুণ বর্ষসেরা ক্রিকেটারের প্রার্থী ছিলেন।

তিনি বর্তমানে (২০১২) জন লিভারের সাথে ব্যানক্রফ্টের স্কুলে ক্রিকেট কোচ হিসেবে কাজ করছেন। একসাথে তারা প্রথম একাদশ চালায় এবং তিনি বিদেশে অনেক স্পোর্টস ট্যুরের নেতৃত্ব দিয়েছেন। তিনি বাস্কেটবলেও কোচিং করেন।

## বহিঃসংযোগ

* 

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ ক্রিকেটার
বিষয়শ্রেণী:সারের ক্রিকেটার
বিষয়শ্রেণী:নর্দাম্পটনশায়ারের ক্রিকেটার
বিষয়শ্রেণী:গ্লুচেস্টারশায়ারের ক্রিকেটার
বকচর গণহত্যা

**বকচর গণহত্যা** হলো ১৯৭১ সালের ১৩ মে তারিখে তৎকালীন পূর্ব পাকিস্তানের ফরিদপুর জেলার বকচর গ্রামে আলী আহসান মুহাম্মদ মুজাহিদের নেতৃত্বে রাজাকার বাহিনী কর্তৃক বাঙালি হিন্দু জনগোষ্ঠীর ওপর সংঘটিত গণহত্যা। এই ঘটনায় মোট ৯ জন মানুষ প্রাণ হারান। ২০১৩ সালের ১৭ জুলাই আন্তর্জাতিক অপরাধ ট্রাইবুনাল গণহত্যায় মুজাহিদের সম্পৃক্ততার জন্য তাকে মৃত্যুদণ্ড প্রদান করে। ২০১৫ সালে সুপ্রীম কোর্টের আপিল বিভাগের চারজন বিচারপতির বেঞ্চ মুজাহিদের সাজা কমিয়ে যাবজ্জীবন কারাদণ্ড প্রদান করে।

## প্রেক্ষাপট
১৯৭১ সালে বকচর গ্রাম ফরিদপুর কোতোয়ালি থানার অন্তর্ভুক্ত ছিল। এটি বর্তমানে ফরিদপুর সদর উপজেলার মাঝচর ইউনিয়নের অন্তর্ভুক্ত। ১৯৭১ সালের ২১ এপ্রিল পাকিস্তান সেনাবাহিনী ফরিদপুরে প্রবেশ করে। তারা স্থানীয় সহযোগীদের সহায়তায় হিন্দু জনগোষ্ঠীকে হত্যা করতে শুরু করে। বকচর গ্রামে আক্রমণের পরিকল্পনা মূলত শান্তি কমিটির একটি বৈঠকে গৃহীত হয়েছিল।

## হত্যাকাণ্ড
১৩ মে তারিখে পাকিস্তানি বাহিনী বকচর গ্রামের হিন্দু অধ্যুষিত অংশে আক্রমণ শুরু করে এবং নয়জন হিন্দু ব্যক্তিকে আটক করে নিয়ে যায়। আটক ব্যক্তিরা হলেন বীরেন্দ্র সাহা, নৃপেন সাহা, শানু সাহা, জগবন্ধু মিত্র, জলধর মিত্র, সত্যরঞ্জন দাস, নিরদবন্ধু মিত্র, প্রফুল্ল মিত্র এবং উপেন সাহা। উপেন মিত্রের স্ত্রী রাজাকারদের নিকট টাকা ও সোনার গয়নার বিনিময়ে তার স্বামীর মুক্তি চেয়েও ব্যর্থ হন। রাজাকারেরা নয়জনকেই হত্যা করে। রাজাকারেরা সুনীল কুমার সাহার কন্যা ঝুমা রাণী সাহাকে ধর্ষণ করে ও পরবর্তীকালে হত্যা করে। এছাড়া তারা অনীল সাহাকে দেশত্যাগে বাধ্য করে।

## ফলাফল
মুজাহিদের বিরুদ্ধে মামলা চলাকালে বকচর গ্রামের বাসিন্দা ও গণহত্যার প্রত্যক্ষদর্শী চিত্ত সাহা ট্রাইবুনালে সাক্ষ্য দেন। সুপ্রীম কোর্টে মুজাহিদের ফাঁসির সাজা কমিয়ে যাবজ্জীবন দেওয়া হলে গণহত্যার শিকার ব্যক্তিদের পরিজন ও বকচর গ্রামের মানুষেরা অসন্তুষ্টি প্রকাশ করেন।

## আরও দেখুন
* চরভদ্রাসন গণহত্যা
* হাসামদিয়া গণহত্যা
* ঈশাণগোপালপুর গণহত্যা
* শ্রীঅঙ্গন গণহত্যা

## তথ্যসূত্র

বিষয়শ্রেণী:১৯৭১ বাংলাদেশে পরিকল্পিত গণহত্যা
বিষয়শ্রেণী:১৯৭১-এ বাংলাদেশ
বিষয়শ্রেণী:১৯৭১-এ পাকিস্তান
বিষয়শ্রেণী:ফরিদপুর জেলা
বিষয়শ্রেণী:১৯৭১-এ গণহত্যা
বিষয়শ্রেণী:পাকিস্তান কর্তৃক সংঘটিত হত্যাকাণ্ড
বিষয়শ্রেণী:বাঙালি হিন্দু গণহত্যা
বিষয়শ্রেণী:এশিয়ায় মে ১৯৭১-এর ঘটনা
বিষয়শ্রেণী:পূর্ব পাকিস্তানে বাঙালি হিন্দু গণহত্যা
বিষয়শ্রেণী:পাকিস্তান কর্তৃক পূর্ব পাকিস্তানে সংঘটিত গণহত্যা
তুগলক তামার খান

**তুগলক তামার খান**  সুলতান আলউদ্দিন মাসুদ শাহের রাজত্বকালে উধ ও বাংলার গভর্নর ছিলেন।

## ইতিহাস
তুগরল তুগান খানের অধীনে বাংলা প্রদেশ ১২৪১ সালে ওড়িয়া সৈন্যবাহিনী দ্বারা আক্রান্ত হয়। প্রদেশ টি দখল করার পর, ওধের সুলতানী গভর্নর তুগলক তামর খান, তুগান খানকে সাহায্য করার জন্য বাংলায় একটি ত্রাণ বাহিনী নিযুক্ত করা হয় কিন্তু বাংলা ও বিহার সীমান্তে দারভাঙ্গায় তামর খান নিজে তুগান খানকে ক্ষমতাচ্যুত করার চেষ্টা করেন।

তার প্রতিদ্বন্দ্বীকে হত্যা করতে অক্ষম হলেও তামর খান তাকে প্রদেশ থেকে তাড়িয়ে দিতে সক্ষম হন এবং অবশিষ্ট জেনারেলদের ঘুষ দিয়ে বাংলা ও উধ উভয় সুলতানি বাহিনীর নিয়ন্ত্রণ লাভ করতে সক্ষম হন। ১২৪৬ সালে তামর খান অবশেষে বাংলায় প্রবেশ করেন যেখানে স্থানীয় জমিদারদের বিদ্রোহের সহায়তায় তিনি দেবকোটের পুরাতন রাজধানী দখল করতে সক্ষম হন। যাইহোক তার নৌবাহিনী পুনর্নির্মাণ প্রচেষ্টা পরাজিত হয়।

১২৪২ সালে ওডিয়া সেনাবাহিনী কর্তৃক বরখাস্ত হওয়া লাখনাউতী অবরোধে তামর খানের বাহিনীকে প্রতিহত করা হয়। ১২৪৭ সালে তামার খান জ্বরে আক্রান্ত হয়ে মারা যান, যার উপর উত্তর বঙ্গ পুনরায় জয়লাভ করেন, পরমারদি দেব, তামর খানের মৃত্যু রহস্য-উদ-দীন যুজবাককে বাংলার গভর্নর হিসেবে নিয়োগের দিকে নিয়ে যায়, যা ১২৭২ সালে তুঘান খানের বিদ্রোহের নেতৃত্ব দেয়।

## আরো দেখুন

* বাংলার শাসকদের তালিকা
* বাংলার ইতিহাস
* বাংলাদেশের ইতিহাস
* ভারতের ইতিহাস

## তথ্যসূত্র

বিষয়শ্রেণী:জন্মের সাল অজানা
বিষয়শ্রেণী:১২৪৭-এ মৃত্যু
বিষয়শ্রেণী:ভারতীয় মুসলিম
বিষয়শ্রেণী:১৩শ শতাব্দীর ভারতীয় রাজশাসক
বিষয়শ্রেণী:বাংলার গভর্নর
বিষয়শ্রেণী:বাংলার শাসক
বিষয়শ্রেণী:১৩শ শতাব্দীর ভারতীয় মুসলিম
মাসুদ জানি

**মাসুদ জানি** ( ) ১২৪৭-১২৫১ খ্রিস্টাব্দ পর্যন্ত বাংলার গভর্নর ছিলেন।

## জীবন
মাসুদ পূর্বের বাঙালি গভর্নর আলাউদ্দিন জানির ছেলে ছিলেন।

১২৪৭ সালে বিদ্রোহী তুঘলক তামর খানের মৃত্যুর পর মাসুদ জানি বাংলার গভর্নর নিযুক্ত হন। তিনি প্রদেশের পুরাতন রাজধানী লখনৌতিতে একটি ওড়িয়া গ্যারিসনকে পরাজিত করার পর মালিক আল-মুলুক উশ-শার্ক (পূর্বের রাজাদের রাজা) উপাধি গ্রহণ করেন, কিন্তু তার সৈন্যদের মধ্যে বিদ্রোহ এবং তামর খানের অনুগতরা তাকে এই বিজয়কে একত্রিত করতে বাধা দেয়। ১২৪৯ সালে তিনি পুরাতন মালদার গঙ্গারামপুরে একটি পবিত্র ভবন সংস্কার করেন যা মূলত সুলতান ইলতুতমিশ শাসনামলে নির্মিত হয়েছিল। শিলালিপিতে জানিকে উল্লেখ করা হয়েছে "মহান রাজা, জালাল আল-হাক্কাদ ওয়াদ-দিন, পূর্বের রাজা মাসুদ শাহ জানি"। ()।

পূর্ব গঙ্গা সাম্রাজ্যের রাজা নরসিংহ দেবের বিরুদ্ধে চার বছরের অসফল যুদ্ধের পর ১২৫১ সালে আরো দক্ষ মালিক ইখতিয়ারুদ্দিন ইয়ুজবাকের পক্ষে মাসুদ জানিকে পদ থেকে অপসারণ করা হয়।

## আরও দেখুন

* বাংলার শাসকদের তালিকা
* বাংলার ইতিহাস
* বাংলাদেশের ইতিহাস
* ভারতের ইতিহাস

## তথ্যসূত্র

বিষয়শ্রেণী:জন্মের সাল অজানা
বিষয়শ্রেণী:মৃত্যুর সাল অজানা
বিষয়শ্রেণী:বাংলার গভর্নর
বিষয়শ্রেণী:১৩শ শতাব্দীর ভারতীয় রাজশাসক
বিষয়শ্রেণী:বাংলার শাসক
বিষয়শ্রেণী:ভারতীয় মুসলিম
বিষয়শ্রেণী:১৩শ শতাব্দীর ভারতীয় মুসলিম
সাঁ পিয়ের ও মিক‌লোঁ জাতীয় ফুটবল দল

**সাঁ পিয়ের ও মিক‌লোঁ জাতীয় ফুটবল দল** () হচ্ছে আন্তর্জাতিক ফুটবলে সাঁ পিয়ের ও মিক‌লোঁর প্রতিনিধিত্বকারী পুরুষদের জাতীয় দল, যার সকল কার্যক্রম সাঁ পিয়ের ও মিক‌লোঁর ফুটবলের সর্বোচ্চ নিয়ন্ত্রক সংস্থা ফরাসি ফুটবল ফেডারেশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা উয়েফাের সদস্যপদ লাভ করেনি। ২০১০ সালের ২২শে সেপ্টেম্বর তারিখে, সাঁ পিয়ের ও মিক‌লোঁ প্রথমবারের মতো আন্তর্জাতিক খেলায় অংশগ্রহণ করেছে; ফ্রান্সের সাঁ-গ্রাতিয়েঁতে অনুষ্ঠিত উক্ত ম্যাচে সাঁ পিয়ের ও মিক‌লোঁ রেউনিওঁয়ের কাছে ১১–০ গোলের ব্যবধানে পরাজিত হয়েছে।

১,৪০০ ধারণক্ষমতাবিশিষ্ট জন গিদার্দিন স্টেডিয়ামে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় সাঁ পিয়ের ও মিক‌লোঁয় অবস্থিত। বর্তমানে এই দলের ম্যানেজারের দায়িত্ব পালন করছেন ইয়ানিক লাফোঁ।

ফিফা এবং উয়েফাের সদস্যপদ না থাকার ফলে সাঁ পিয়ের ও মিক‌লোঁ এপর্যন্ত একবারও ফিফা বিশ্বকাপ এবং উয়েফা ইউরোপীয় চ্যাম্পিয়নশিপে অংশগ্রহণ করতে পারেনি।

## র‌্যাঙ্কিং
ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে সাঁ পিয়ের ও মিক‌লোঁর কোন স্থান নেই। অন্যদিকে, বিশ্ব ফুটবল এলো রেটিংয়ে সাঁ পিয়ের ও মিক‌লোঁর সর্বোচ্চ অবস্থান হচ্ছে ২১৬তম (যা তারা ২০১০ সালে অর্জন করেছিল) এবং সর্বনিম্ন অবস্থান হচ্ছে ২২৫। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:

;বিশ্ব ফুটবল এলো রেটিং

## তথ্যসূত্র

বিষয়শ্রেণী:সাঁ পিয়ের ও মিক‌লোঁ জাতীয় ফুটবল দল
বিষয়শ্রেণী:ইউরোপের জাতীয় ফুটবল দল
বড় কাঁঠালিয়া

**বড় কাঁঠালিয়া** বরিশালের ঝালকাঠি জেলার কাঁঠালিয়া উপজেলার অন্তর্গত কাঁঠালিয়া ইউনিয়নের একটি গ্রাম।

## ছবি
## তথ্যসূত্র


## বহিঃসংযোগ
* কাঁঠালিয়া ইউনিয়ন এর সরকারি ওয়েবসাইট 

বিষয়শ্রেণী:ঝালকাঠি জেলার গ্রাম
বিষয়শ্রেণী:বরিশাল বিভাগের গ্রাম
কালা-ই-জঙ্গি

**কালা-ই-জাঙ্গি** (দারি/পশতু: ) আফগানিস্তানের উত্তরাঞ্চলের শহর মাজার-ই-শরীফের নিকটে অবস্থিত, উনিশ শতকে নির্মিত দুর্গ। দুর্গটি ২০০১ সালে তালিবান বিদ্রোহের সূচনাকারী, রক্তাক্ত কালা-ই-জঙ্গির যুদ্ধের জন্য বেশি পরিচিত। এ যুদ্ধে সিআইএ এজেন্ট জনি "মাইক" স্প্যান সহ কমপক্ষে ৪৭০ জন নিহত হয়েছিল। এটি আফগানিস্তানে ২০০১ সালে শুরু হওয়া যুদ্ধের প্রারম্ভিক সময়ে উত্তরাঞ্চলীয় জোটের জেনারেল আবদুল রশিদ দোস্তমের সামরিক সদর ও সেনা গ্যারিসন হিসাবে ব্যবহার করা হয়েছিল।

## ইতিহাস
থাম্ব|কালা-ই-জঙ্গিতে টহলরত মার্কিন সেনা, ২০১৩|বাম|230x230px
দ্বিতীয় ইঙ্গ-আফগান যুদ্ধের পর আফগানরা ব্রিটিশদের সম্ভাব্য আক্রমণের  বিরুদ্ধে প্রতিরক্ষার জন্য ১৮৮৯ সালে দুর্গটি তৈরি করেছিল। ১২ বছর ধরে ১৮,০০০ শ্রমিক এটি নির্মাণ করেছিল। ১৯৯৪ থেকে ২০০১ পর্যন্ত বেশিরভাগ সময় দুর্গটি তালিবানদের দখলে ছিল। ১৯৯৭ সালে উত্তরাঞ্চলীয় জোটের আবদুল রশীদ দোস্তুম ২০,০০০ মিলিশিয়া নিয়ে দুর্গটি সংক্ষিপ্ত সময়ের জন্য দখলে রেখেছিলেন।

## বর্ণনা
*কালা-ই-জঙ্গি* কাঠের গুড়ি, কাদামাটি এবং খড় দিয়ে নির্মাণ করা হয়েছিল। ২০০১ সালের পরিমাপ অনুযায়ী দুর্গটির দৈর্ঘ্য ৫৫০ মিটার(৬০০ গজ) এবং প্রস্থ ছিল ২৭০ মিটার (৩০০ গজ)। দুর্গের প্রতি কোণে ৮০ফুট(২৪ মিটার) উচ্চ এবং  বিস্তৃত বুরুজ আছে। বার্ষিক  বৃষ্টিপাতের কারণে মাটির তৈরী দুর্গটি ক্ষয় হতে রক্ষা পেয়েছে। দুর্গটি মূলত একটি প্রাচীরযুক্ত শহর ছিল, এটির উত্তর এবং দক্ষিণ অংশ সমানভাবে  প্রাচীর দিয়ে বিভক্ত। দুর্গসীমার ভিতরে সোনার গম্বুজযুক্ত মসজিদ এবং ১৯৮০ সালে সোভিয়েত ইউনিয়নের দখলে থাকার সময়  তৈরি করা ('পিঙ্ক হাউজ' নামে পরিচিত) চিকিৎসাকেন্দ্র আছে।

## আরো দেখুন
* গজনি দুর্গ

## তথ্যসূত্র

বিষয়শ্রেণী:আফগানিস্তানের প্রত্নতাত্ত্বিক স্থান
বিষয়শ্রেণী:আফগানিস্তানের দুর্গ
ফোকাস (মঙ্গল গ্রহের গর্ত)

**ফোকাস** গর্তটি মঙ্গল গ্রহের ইসমেনিয়াস লাকাসের চতুর্ভুজস্থলের একটি প্রভাব বিস্তারকারী গর্ত। এটি মঙ্গল গ্রহের ৩৩.৯° উত্তর এবং ৩৪৭.৩° পশ্চিমে অবস্থিত, এর নামকরণ ১৯৭৩ সালে অনুমোদিত হয়েছিল। ফোকাস গর্তটির ব্যাস ৭৬.৫ কিলোমিটার। এটিকে জিন ফোকাসের নামানুসারে নামকরণ করা হয়েছিল। সিটিএক্স থেকে তোলা কিছু ছবিতে এর রিম বরাবর অনেকগুলো ছোট চ্যানেল দৃশ্যমান হয়।

## চিত্রশালা

চিত্র:Wikifocaschannels.jpg|সিটিএক্স ক্যামেরায় দেখা যাওয়া ফোকাস গর্তের ছোট ছোট চ্যানেল (মঙ্গল গ্রহের পুনর্বিবেচনা অরবিটারে)। উল্লেখ্য এটি ফোকাস গর্তের পূর্ববর্তী সিটিএক্স ছবির একটি বর্ধিতাংশ।


## আরও দেখুন
* প্রভাব গর্ত
* মঙ্গল গ্রহে জল
* কোরোলেভ (মঙ্গল গ্রহের গর্ত)
* স্ক্লোডোস্কা (মঙ্গল গ্রহের গর্ত)

## তথ্যসূত্র

বিষয়শ্রেণী:মঙ্গল গ্রহে গর্তের প্রভাব
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:ইসমেনিয়াস লাকাস চতুর্ভুজ
কৃষ্ণাপ্পা গৌতম

**কৃষ্ণাপ্পা গৌতম** (; জন্ম ২০ অক্টোবর ১৯৮৮) হলেন একজন ভারতীয় ক্রিকেটার যিনি কর্নাটক ক্রিকেট দলের হয়ে খেলেন।

## জীবনী
গৌতমের পেশাদারী জীবনী শুরু হয় যখন তিনি বেঙ্গালুরুতে আঞ্চলিক প্রতিযোগিতায় অনূর্ধ্ব-১৫ দলের জন্য নির্বাচিত হন, যেখানে তিনি দ্বিতীয় সর্বোচ্চ উইকেট শিকারী হন। সে তার প্রথম রণজি ট্রফি খেলেন কর্ণাটকের হয়ে, বেঙ্গালুরু বিপরীতে ২০১২ এর নভেম্বরে, এবং দুই উইকেট সংগ্রহ করে, উভয়ই দ্বিতীয় ইনিংসে।

২০১৭ এর ফেব্রুয়ারিতে, ২০১৭ ইন্ডিয়ান প্রিমিয়ার লিগ প্রতিযোগিতার জন্য ₹ ২ কোটির বিনিময়ে মুম্বই ইন্ডিয়ান্স কর্তৃক কিনে নেয়। কর্নাটকের হয়ে ২০১৬-১৭ বিজয় হাজারে ট্রফিতে লিস্ট এ ক্রিকেটে তার অভিষেক হয় ২৫ ফেব্রুয়ারি ২০১৭ তারিখে।

২০২১ এর জানুয়ারিতে, ইংল্যান্ডের বিপক্ষে সিরিজের টেস্ট সিরিজের জন্য ভারতীয় দলের জন্য নির্বাচিত পাঁচজন নেট বোলারের মধ্যে তার নামও ছিল। ২০২১ এর ফেব্রুয়ারিতে, ২০২১ ইন্ডিয়ান প্রিমিয়ার লিগ প্রতিযোগিতার পূর্বে খেলোয়াড় নিলামে গৌতমকে চেন্নাই সুপার কিংস কিনে নেয়। উক্ত খেলোয়াড় নিলামে ভারতীয় খেলোয়াড়দের মধ্যে তিনি ছিলেন সবচেয়ে দামী খেলোয়াড় ।

## তথ্যসূত্র

## বহিঃসংযোগ
* 

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় ক্রিকেটার
বিষয়শ্রেণী:কর্ণাটকের ক্রিকেটার
বিষয়শ্রেণী:রাজস্থান রয়্যালসের ক্রিকেটার
বিষয়শ্রেণী:বেঙ্গালুরু থেকে আগত ক্রিকেটার
বিষয়শ্রেণী:ভারত এ-দলের ক্রিকেটার
বিষয়শ্রেণী:পাঞ্জাব কিংসের ক্রিকেটার
বিষয়শ্রেণী:লখনউ সুপার জায়ান্টসের ক্রিকেটার
বিষয়শ্রেণী:ভারতের একদিনের আন্তর্জাতিক ক্রিকেটার
বিষয়শ্রেণী:ইন্ডিয়া রেডের ক্রিকেটার
বিষয়শ্রেণী:মুম্বই ইন্ডিয়ান্সের ক্রিকেটার
বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ
ফজল-ই-আকবর

**ফজল-ই-আকবর দুররানি** (; জন্ম: ২০ অক্টোবর, ১৯৮০) পেশাওয়ার এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিক থেকে শুরু করে ২০০০-এর দশকের সূচনালগ্ন পর্যন্ত পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর পাকিস্তানি ক্রিকেটে পাকিস্তান এগ্রিকালচার ডেভেলপম্যান্ট ব্যাংক, পাকিস্তান কাস্টমস, পাকিস্তান ইন্টারন্যাশনাল এয়ারলাইন্স, পাকিস্তান রিজার্ভস দলের প্রতিনিধিত্ব করেন **ফজল-ই-আকবর**। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।

## খেলোয়াড়ী জীবন
১৯৯৬-৯৭ মৌসুম থেকে ২০০৯ সাল পর্যন্ত ফজল-ই-আকবরের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে পাঁচটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন ফজল-ই-আকবর। ২৬ ফেব্রুয়ারি, ১৯৯৮ তারিখে ডারবানে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ১৩ এপ্রিল, ২০০৪ তারিখে রাওয়ালপিন্ডিতে সফরকারী ভারত দলের বিপক্ষে সর্বশেষ টেস্টে অংশ নেন তিনি।

১৯৯৭-৯৮ মৌসুমে দলের সাথে দক্ষিণ আফ্রিকা গমন করেন। ডারবানে অনুষ্ঠিত খেলায় ইউসুফ ইউহানা’র সাথে একযোগে অভিষেক ঘটে। তবে, পরবর্তী ছয় বছরের অধিক সময়ে তিনি কেবলমাত্র আর চারটি টেস্টে অংশ নেয়ার সুযোগ লাভ করেছিলেন। সর্বশেষ টেস্ট খেলেন ২০০৪ সালে। ক্রমাগত আঘাতপ্রাপ্তির পাশাপাশি দুর্বল খেলা প্রদর্শন ও নতুন বোলারদের দাপটের কারণে তার খেলায় বিরূপ প্রভাব ফেলে। আঘাত থেকে সেড়ে উঠার পর প্রধান দল নির্বাচক ওয়াসিম বারি তার বোলিংকে ধ্রুপদী মিডিয়াম পেস হিসেবে আখ্যায়িত করেন।

ফেব্রুয়ারি, ১৯৯৮ সালে পাকিস্তান বনাম দক্ষিণ আফ্রিকার মধ্যকার টেস্টে তার অভিষেক হয়। নিজস্ব ষষ্ঠ বলে গ্যারি কার্স্টেনকে বিদেয় করে নিজস্ব প্রথম উইকেটের সন্ধান পান ও শুরুতে প্রভাব বিস্তার করেন। ডারবানে কিংসমিডে অনুষ্ঠিত সিরিজের ঐ দ্বিতীয় টেস্টে এর পূর্বে তার ক্যাচ ফেলে দিয়েছিলেন।

## ভারতের মুখোমুখি
রাওয়ালপিন্ডিতে সফরকারী ভারতের বিপক্ষে নিজস্ব পঞ্চম টেস্ট খেলার সুযোগ পান। কিন্তু, শক্তিশালী ভারতীয় ব্যাটিং স্তম্ভের কাছে তার বোলিং বেশ ক্রীড়নক হয়ে পড়ে। খেলায় তিনি ১৬১ রান খরচায় মাত্র এক উইকেট পান।

সিম করানোসহ সুইংয়ে সবিশেষ দক্ষ থাকায় গ্রীষ্মের শুরুতে ইংল্যান্ড গমনের জন্যে তাকে বিবেচনায় আনা হয়েছিল। আন্তর্জাতিক ক্রিকেট থেকে প্রত্যাখ্যাত হলেও ঘরোয়া ক্রিকেটে বেশ ভালোমানের খেলা উপহার দেন। ২০০৯ সাল পর্যন্ত পাকিস্তানের ঘরোয়া আসরে সরব ছিলেন।

## তথ্যসূত্র

## আরও দেখুন
* শাকিল আহমেদ
* আলী হুসাইন রিজভী
* পাকিস্তানি টেস্ট ক্রিকেটারদের তালিকা
* ১৯৯৮-৯৯ এশিয়ান টেস্ট চ্যাম্পিয়নশীপ
* প্রথম-শ্রেণীর ক্রিকেট দলসমূহের বর্তমান তালিকা
* পাকিস্তানি একদিনের আন্তর্জাতিক ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:খাইবার পাখতুনখোয়ার ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার
বিষয়শ্রেণী:জারাই তারাকিয়াতি ব্যাংক লিমিটেডের ক্রিকেটার
বিষয়শ্রেণী:পাকিস্তান কাস্টমসের ক্রিকেটার
বিষয়শ্রেণী:পেশাওয়ারের ক্রিকেটার
বিষয়শ্রেণী:পেশাওয়ার প্যান্থার্সের ক্রিকেটার
বিষয়শ্রেণী:পেশাওয়ার থেকে আগত ক্রিকেটার
বিষয়শ্রেণী:২১শ_শতাব্দীর_পাকিস্তানি_পুরুষ_ক্রীড়াবিদ
শমু মুখার্জী

**শমু মুখার্জী** (বা **শমু মুখোপাধ্যায়**; ১৯ জুন, ১৯৪৩ – ১০ এপ্রিল, ২০০৮) ছিলেন একজন ভারতীয় পরিচালক, লেখক ও নির্মাতা।

## জন্ম ও পরিবার
শমু মুখার্জী ১৯৪৩ সালে জন্মগ্রহণ করেন। তিনি পিতা শশধর মুখার্জী ও মা সতী দেবীর চতুর্থ সন্তান। তাঁর পিতা শশধর ফিল্মালয় স্টুডিওসের স্বত্বাধিকারী ছিলেন। তাঁর মা গাঙ্গুলী ভাইদের (অশোক কুমার, অনুপ কুমার, কিশোর কুমার) একমাত্র বোন ছিলেন। শমু মুখার্জী অভিনেত্রী তনুজাকে বিবাহ করেন। তাঁদের কন্যা অভিনেত্রী কাজল মুখার্জী ও তানিশা মুখার্জী মুখার্জী-সমর্থ পরিবারের অন্তর্ভুক্ত। শমুর বড় ভাই হলেন প্রয়াত রণো মুখার্জী, প্রয়াত জয় মুখার্জী (১৯৬০-এর দশকের সফল অভিনেতা) ও দেব মুখার্জী এবং ছোট ভাই সুবীর মুখার্জী। অভিনেত্রী রানী মুখার্জী ও সর্বাণী মুখার্জী হলেন তাঁর ভ্রাতুষ্পুত্রী/ভাইঝি এবং অয়ন মুখার্জী হলেন তাঁর ভ্রাতুষ্পুত্র/ভাইপো। ২০০৮ সালের ১০ এপ্রিল তারিখে  ৬৪ বছর বয়সী শমু মুখার্জী হৃদরোগে মারা যান।

## চলচ্চিত্র

## তথ্যসূত্র

## বহিঃসংযোগ
* 

বিষয়শ্রেণী:১৯৪৩-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:বাঙালি ব্যক্তি
বিষয়শ্রেণী:ঝাড়খণ্ডের ব্যক্তি
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:ভারতীয় পুরুষ চিত্রনাট্যকার
বিষয়শ্রেণী:জামশেদপুরের ব্যক্তি
বিষয়শ্রেণী:২০শ শতাব্দীর ভারতীয় চিত্রনাট্যকার
বিষয়শ্রেণী:বাঙালি চিত্রনাট্যকার
বিষয়শ্রেণী:ঝাড়খণ্ডের চলচ্চিত্র প্রযোজক
উরাশিমাসকাটাসেন

জাপানি গ্রুপ ব্যান্ড 

## সদস্য

## ডিসকোগ্রাফি

### সিঙ্গেল

* 2017: SHOW MUST GO ON!!
* 2019: Ashita e no Bye Bye
* 2019: Gotcha!!

### অ্যালবাম

* 2016: CRUISE TICKET
* 2017: Four the C
* 2018: V-enus
* 2019: $HUFFLE
* 2020: RAINBOW

## তথ্যসূত্র

বিষয়শ্রেণী:জাপানি সঙ্গীত দল
বিষয়শ্রেণী:সাঙ্গীতিক কুয়োটেট
বিষয়শ্রেণী:২০১৩-এ জাপানে প্রতিষ্ঠিত
রাখালচিতা

রাখালচিতা (বৈজ্ঞানিক নাম: Allophylus cobbe) হচ্ছে 	Sapindaceae পরিবারের Allophylus গণের একটি সপুষ্পক গুল্ম। এই প্রজাতিটির নানা ভেষজ গুণাগুণ আছে।

## বিবরণ
রাখালচিতা গুল্ম বা ছোট বৃক্ষ আকারের। এর উচ্চটা ৭ মিটার পর্যন্ত হয়। ফল অপরিণত অবস্থায় সবুজ হয়; পাকার পড়ে লাল ও শুষ্ক অবস্থায় কালো বর্ণের। গাছে ফুল সারাবছর ধরে। বীজ থেকে নতুন চারা জন্মে। এটি মূলত বনাঞ্চলের প্রজাতি।

## বিস্তৃতি
আমেরিকা, আফ্রিকা, মাদাগাস্কার এবং দক্ষিণ-পূর্ব এশিয়ার দেশসমুহ এবং সমগ্র মালয়েশিয়ায় জন্মে। বাংলাদেশের পাহাড়ি অঞ্চলে ভালো জন্মে।

## ভেষজ গুণ
রাখালচিতার পাতা পেটের ব্যথা, জ্বর সারাতে ব্যবহৃত হয়।

## তথ্যসূত্র

বিষয়শ্রেণী:আমেরিকার উদ্ভিদ
বিষয়শ্রেণী:আফ্রিকার উদ্ভিদ
বিষয়শ্রেণী:মাদাগাস্কারের উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
২০২১ ইন্ডিয়ান প্রিমিয়ার লিগ কর্মকর্তা পরিবর্তনের তালিকা

এটি ২০২১ ইন্ডিয়ান প্রিমিয়ার লিগ প্রতিযোগিতার জন্য সকল কর্মকর্তা পরিবর্তনের একটি তালিকা।

## নিলাম-পূর্ব
বিসিসিআই অবমুক্ত ও অপরিবর্তিত খেলোয়াড়ের তালিকার জন্য ২০ জানুয়ারি ২০২১ তারিখ নির্ধারণ করে। দর কষাকষির পর্বটি ১১টি ফেব্রুয়ারি ২০২১ পর্যন্ত খোলা ছিল, বর্তমানে এক সপ্তাহ ধরে বন্ধ আছে, পরে আবারো এটি পুনরায় খোলা হবে ১৯ ফেব্রুয়ারি ২০২১ তারিখে।

### বদলী

: **↓**: খেলোয়াড়(গণ) নিচের সারিতে বর্ণিত খেলোয়াড়ের সাথে বদলী হয়েছেন।
: **↑**: খেলোয়াড়(গণ) উপরের সারিতে বর্ণিত খেলোয়াড়ের সাথে বদলী হয়েছেন।
: **REP**: খেলোয়াড় মূলত ২০২০ নিলামের সময় অ-বিক্রিত ছিল, পরে দলে অন্তর্ভুক্ত হয় বদলী খেলোয়াড় হিসাবে।

### অবমুক্ত খেলোয়াড়
অবমুক্ত খেলোয়াড়দের ঘোষণা করা হয় ২০ জানুয়ারি ২০২১ তারিখে। স্টিভ স্মিথ, অ্যারন ফিঞ্চ ও গ্লেন ম্যাক্সওয়েল এর মতো বড় নামগুলো ছিল অবমুক্ত খেলোয়াড়ের তালিকায়। ২০২০ আইপিএল নিলামে সবচেয়ে দামী ভারতীয় খেলোয়াড় পিযুষ চাওলাও ছিলেন অবমুক্ত তালিকায়।

: **REP**: খেলোয়াড় মূলত ২০২০ নিলামের সময় অ-বিক্রিত ছিল, পরে দলে অন্তর্ভুক্ত হয় বদলী খেলোয়াড় হিসাবে।

### অ-পরিবর্তিত খেলোয়াড়
অপরিবর্তিত খেলোয়াড়দের নাম ঘোষণা করা হয় ২০ জানুয়ারি ২০২১।

: **REF**: ২০২০ এর নিলামের যে সকল খেলোয়াড় মূলত অবিক্রিত ছিলেন কিন্তু পরে দলে অন্তর্ভুক্ত হয় বদলী খেলোয়াড় হিসাবে।

### সারাংশ

## নিলাম
নিলামটি অনুষ্ঠিত হয় ১৮ ফেব্রুয়ারি ২০২১ তারিখে চেন্নাইতে. নিলামের জন্য প্রাথমিকভাবে মোট ১০৯৭ জন খেলোয়াড় নিবন্ধিত হন যার মধ্য থেকে ১২৫ জন বিদেশী খেলোয়াড় ও সহযোগী সদস্য দেশের তিনজন খেলোয়াড় সহ মোট ২৯২ জন খেলোয়াড়কে নিলামের মাধ্যমে নির্বাচিত করা হয়।
### বিক্রিত খেলোয়াড়

## সহায়ক কর্মকর্তার বদলী

## তথ্যসূত্র

IPL 2021 Auction: Complete list of sold, unsold players with their Price & Team IPL 2021 Auction - ipllivestreams.com

বিষয়শ্রেণী:২০২১ ইন্ডিয়ান প্রিমিয়ার লিগ
ভারতীয় কমিউনিস্ট পার্টি

**ভারতীয় কমিউনিস্ট পার্টি** ছিল ভারতের একটি ছোট কমিউনিস্ট দল, যার নেতৃত্বে কর্ণাটক থেকে ইউ. কৃষ্ণাপ্পা ১৯৮৫ সালের মে মাসে আইসিপি ভারতের কমিউনিস্ট অর্গানাইজেশনে (মার্ক্সবাদী-লেনিনবাদী) একীভূত হয়।

## তথ্যসূত্র

বিষয়শ্রেণী:১৯৮৫-এ ভারতে বিলুপ্ত
বিষয়শ্রেণী:১৯৮৫-এ বিলুপ্ত রাজনৈতিক দল
বিষয়শ্রেণী:ভারতের বিলুপ্ত সাম্যবাদী দল
কুম্ভ

**কুম্ভ** (  ) ( বাংলা : মাটির কলসি) হল  ভারতে এক রকমের  মৃৎশিল্প। এটা কুমোরেরা তৈরি করেন, এঁদেরকে *প্রজাপতি*ও বলা হয়ে থাকে।

হিন্দু, জৈন ও বৌদ্ধ পুরাণ অনুযায়ী কুম্ভ হল গর্ভের প্রতীক।  এটা প্রতিনিধিত্ব করে  উর্বরতা, জীবন, মানব জাতির  উৎপাদনশীল শক্তি এবং ভরণ পোষণ। এটি সাধারণভাবে দেবী বিশেষ করে গঙ্গা দেবীর সঙ্গে সংশ্লিষ্ট। 

## পৌরাণিক উৎস

হিন্দু পুরাণ অনুযায়ী শিবের বিবাহ অনুষ্ঠানে প্রজাপতি প্রথম কুম্ভ সৃষ্টি করেছিলেন, সুতরাং তিনিই প্রথম 'কুম্ভরা' 'মৃৎশিল্পী'।  অন্য জনশ্রুতি বলছে যে, প্রথম সমুদ্র মন্থন করে অমৃত সঞ্চার করার জন্যে সর্বপ্রথম মৃৎপাত্র বানিয়েছিলেন বিশ্বকর্মা নিজে।

হিন্দু পুরাণ এবং ধর্মশাস্ত্র ইত্যাদিতে উল্লেখ পাওয়া যায় যে, কুম্ভ থেকেই মানব জাতির জন্ম হয়েছে। একটা কিংবদন্তি বর্ণনা করে যে, ঋষি অগস্ত্য কুম্ভের বাইরে জন্মগ্রহণ করেছিলেন। 

বিভিন্ন ধর্মীয় রীতি ও আচার-অনুষ্ঠানে কুম্ভ অথবা কলসি জল এবং গাছের পাতা দিয়ে ভরে, জটিল মূল ভাবের জিনিস কিংবা অনেক সময় গয়না দিয়ে সাজিয়ে জাঁকজমক করা হোত, আর এটা ভারতে একটা গুরুত্বপূর্ণ বিধি ছিল। এইসব আচার-অনুষ্ঠান এখোনো ভারতে বিদ্যমান।

হিন্দু জ্যোতিষে কুম্ভ  হল রাশিচক্রের চিহ্ন  কুম্ভরাশি এবং এটা  দুই গুরুত্বপূর্ণ গ্রহ (শনি এবং রাহু) দ্বারা শাসিত হয়। কুম্ভ মেলার সঙ্গেও কুম্ভ সম্পর্কযুক্ত, এই ঘটনা ঘটে যখন বৃহস্পতি গ্রহ কুম্ভরাশির কাছে আসে।

হিন্দু মহাকাব্য রামায়ণে রাবণ রাজার ভাই  কুম্ভকর্ণের  পুত্রের নাম কুম্ভ, যাকে সুগ্রীব হত্যা করেছিল।

হিন্দু ধর্মে তফসিলি উপজাতি সম্প্রদায়ের মধ্যে এক বর্গের উপাধি হল কুম্ভ, অন্ধ্র প্রদেশ রাজ্যে যার নাম হল ইয়েরুকালা।

## আরো দেখুন

* কুম্ভরাশি, সংস্কৃতে রাশিচক্রের চিহ্ন কুম্ভরাশি
* কুম্ভ মেলা 
* কলসি 
* মটকি (মাটির পাত্র)
* বুম্পা, একটা তিব্বতীয় বৌদ্ধ পত্র

## তথ্যসূত্র

;সাধারণ

*
*' ডিকশনারি অব হিন্দু লোর অ্যান্ড লেজেন্ড' () অন্না দাল্লাপিক্কোলা কৃত

বিষয়শ্রেণী:ভারতীয় ধর্ম
বিষয়শ্রেণী:হিন্দি শব্দ ও বাক্যাংশ
বিষয়শ্রেণী:ভারতীয় মৃৎশিল্প
বিষয়শ্রেণী:হিন্দু পূজায় ব্যবহৃত বস্তু
বিষয়শ্রেণী:হিন্দু প্রতীক
আগ্নেয় গিরিখাত

ডান|থাম্ব|200x200পিক্সেল|মাউন্ট ক্যামেরুনে আগ্নেয় গিরিখাত
[ডান|থাম্ব|200x200পিক্সেল|[বানদুং, ইন্দোনেশিয়ায় একটি আগ্নেয়গিরির গর্ত]]
**আগ্নেয় গিরিখাত** হলো আগ্নেয়গিরির ক্রিয়াকলাপের কারণে ভূমিতে সৃষ্টি হওয়া একটি গোলাকার নিচু জায়গা। এটি সাধারণত একটি বাটি আকৃতির বৈশিষ্ট্যের হয় যার মধ্যে ভেন্ট সংঘটিত হয়। আগ্নেয়গিরির অগ্ন্যুৎপাতের সময়, গলিত ম্যাগমা এবং আগ্নেয় গ্যাস ভূগর্ভস্থ ম্যাগমা চেম্বার থেকে উঠে একটি নল আকৃতির নালীর মাধ্যমে, যতক্ষণ না তারা আগ্নেয় গিরিখাতে পৌঁছায়। সেখান থেকে গ্যাস বায়ুমণ্ডলে প্রবেশ করে এবং ম্যাগমা লাভা হিসাবে বিস্ফোরিত হয়। একটি আগ্নেয় গিরিখাত বড় আকারের হতে পারে এবং কখনও কখনও বিশাল গভীরতারও হতে পারে। বিশেষ ধরনের বিস্ফোরক অগ্ন্যুৎপাতের সময়, একটি আগ্নেয়গিরির ম্যাগমা চেম্বার তার উপরের একটি এলাকা কমে যাওয়ার জন্য যথেষ্ট খালি হতে পারে, যা ক্যালডেরা নামে পরিচিত এক ধরনের বৃহত্তর নিচু জায়গা গঠন করে।

## ভূতাত্ত্বিকতা
বেশিরভাগ আগ্নেয়গিরির মধ্যে লাভা প্রবাহ এবং টেফ্রার মতো অগ্ন্যুত্পাত আগ্নেয়গিরির জমার কারণে গঠিত পর্বতের শীর্ষে গর্তটি অবস্থিত। এই ধরনের **শিখরে গর্ত** তৈরি করে শেষ হওয়া আগ্নেয়গিরিগুলো সাধারণত শঙ্কুগত আকারে থাকে। অন্যান্য আগ্নেয়গিরির ক্ষেত্রে গর্তগুলো আগ্নেয়গিরির তলদেশে পাওয়া যায় এবং এগুলিকে সাধারণত পার্শ্ববর্তী গর্ত হিসাবে উল্লেখ করা হয়। কিছু আগ্নেয় গিরিখাত সম্পূর্ণ বা আংশিক বৃষ্টি অথবা গলিত বরফ দিয়ে পূর্ণ হতে পারে যার ফলে আগ্নেয় হ্রদ গঠিত হয়।

বিস্ফোরণ বা বিস্ফোরণ বা লাভা দ্বারা বা পরে ক্ষয়ের মাধ্যমে একটি বিস্ফোরণের সময় একটি গর্ত ভেঙে যেতে পারে। ভাঙা ক্র্যাটারগুলির একদিকে অনেক কম রিম রয়েছে। (আগ্নেয় গিরিখাত)

কিছু আগ্নেয়গিরি, যেমন মার, একা একটি গর্ত নিয়ে গঠিত যেখানে পাহাড়ের সংখ্যা খুবই কম। এই আগ্নেয় বিস্ফোরণ গর্ত তখনই গঠিত হয় যখন ম্যাগমা পানি স্যাচুরেটেড পাথরের মাধ্যমে উঠে এবং একটি ফ্রিয়াটিক অগ্ন্যুৎপাত ঘটায়। ফাটল থেকে সৃষ্ট আগ্নেয়গিরির গর্ত প্রায়ই অন্যান্য স্পষ্ট আগ্নেয়গিরি থেকে দূরে সমভূমিতে সংঘটিত হয়। তবে সব আগ্নেয়গিরি গর্ত গঠন করে না।

## আরও দেখুন

* অগ্ন্যুৎপাত
* মিশ্র আগ্নেয়গিরি
* সিন্ডার কোণ

## তথ্যসূত্র

## বহিঃসংযোগ

* মার্কিন জাতীয় উদ্যান পরিষেবা কর্তৃক প্রকাশিত আগ্নেয়গিরির বৈশিষ্ট্য এবং ভূমির গঠন
* আগ্নেয় গিরিখাত

বিষয়শ্রেণী:আগ্নেয় ভূমিরূপ
বিষয়শ্রেণী:আগ্নেয়গিরির গর্ত
টিউবারিয়াল লালাগ্রন্থি

**টিউবারিয়াল লালাগ্রন্থি** (**টিউবারিয়াল গ্রন্থি** নামেও পরিচিত) হলো মানবদেহের নাসাগহ্বর ও গলার মধ্যবর্তী স্থানে প্রাপ্ত একজোড়া লালাগ্রন্থি।

## বর্ণনা
টিউবারিয়াল গ্রন্থি নাসাগলবিলের পার্শ্বীয় দেয়ালে টোরাস টুবারিয়াসের সাথে সংলগ্ন অবস্থায় পাওয়া যায়। টিউবারিয়াল লালাগ্রন্থি পিএসএমএ দ্বারা যুক্ত থাকে। পিএসএমএ-র উপস্থিতির মাধ্যমেই এই অঙ্গ সর্বপ্রথম আবিষ্কৃত হয়।

## ইতিহাস
নেদারল্যান্ডস ক্যানসার ইনস্টিটিউটের একদল ওলন্দাজ বিজ্ঞানী ২০২০ সালের সেপ্টেম্বর মাসে পেট/সিটি স্ক্যানের মাধ্যমে এই অঙ্গের সন্ধান পান।

## গুরুত্ব
রেডিওথেরাপির ক্ষেত্রে এই অঙ্গ গুরুত্বপূর্ণ হতে পারে। ধারণা করা হচ্ছে, এই গ্রন্থিতে রেডিয়েশন পরিহারের মাধ্যমে রেডিওথেরাপির অনেক পার্শ্বপ্রতিক্রিয়া, বিশেষত জেরোস্টোমিয়া প্রতিরোধ করা যাবে।

## তথ্যসূত্র

বিষয়শ্রেণী:২০২০-এ বিজ্ঞান
বিষয়শ্রেণী:গ্রন্থি
বিষয়শ্রেণী:মানব গলা
অতসী

থাম্ব|''Crotalaria retusa''
**অতসী** (বৈজ্ঞানিক নাম: ***Crotalaria retusa*** ) হচ্ছে শিম পরিবারের একটি সপুষ্পক উদ্ভিদ প্রজাতি। এর অনেকগুলি ইংরেজি নাম রয়েছে যেমন, devil-bean, rattleweed, shack shack, এবং wedge-leaf rattlepod। এটি প্রাণিসম্পদের জন্য বিষাক্ত এবং মানুষের খাদ্যকেও দূষিত করে। অতসীর আদি নিবাস কোথায় ছিল সেটা খুব একটা স্পষ্ট নয়। তবে মনে করা হয় সম্ভবত গ্রীষ্মমণ্ডলীয় এশিয়া, আফ্রিকা এবং অস্ট্রেলিয়া জুড়ে ছিল এর আদি নিবাস। আগে এই উদ্ভিদটিকে আগাছা হিসাবে ধরা হতো। বর্তমানে অনেক গ্রীষ্মমণ্ডলীয় অঞ্চলে এটি শস্য উদ্ভিদ হিসাবে চালু হয়েছে। তবে মার্কিন যুক্তরাষ্ট্রের বেশ কয়েকটি রাজ্যে, পুয়ের্তো রিকো এবং ভার্জিন দ্বীপপুঞ্জে এটি একটি ক্ষতিকারক আগাছা হিসাবে তালিকাভুক্ত। এছাড়া ভারত, কিউবা এবং কোকোস দ্বীপে এই উদ্ভিদটিকে আক্রমণাত্মক আগাছা হিসাবে তালিকাভুক্ত করা হয়েছে। অন্যান্য কয়েকটি ক্রোটালারিয়ার প্রজাতির মতো, এটি একটি বর্ষজীবী উদ্ভিদ।

## বিবরণ
এই বর্ষজীবী উদ্ভিদটি লম্বায় প্রায় ৬০ থেকে ১৫০ সেন্টিমিটার (২ থেকে ৫ ফুট) হয়। এর শাখাগুলি সোজা, কৌনিক এবং সবুজ রঙের। এই গাছের নরম পাতাগুলির উপরের তল গাড় সবুজ রঙের এবং নীচের তলের রঙ হালকা সবুজ হয়। পাতাগুলিতে একান্তর পত্রবিন্যাস দেখা যায়। কাণ্ডের আগায় হলুদ ফুলগুলি অনিয়তকার পুষ্পবিন্যাসে বেড়ে ওঠে। এর ফলগুলি শিমজাতীয় শুঁটির মতো। শুঁটিগুলি পাতলা দেওয়ালযুক্ত। এগুলি পাকলে বেগুনি থেকে কালো রঙের দেখতে হয়। শুঁটির মধ্যে প্রায় ১৮ থেকে ২০ টি ছোটো বাদামী বীজ থাকে।

## বাসস্থান / বাস্তুবিদ্যা
অস্ট্রেলিয়ায় এটি কাদামাটি, বেলেপাথর এবং পাথুরে মাটিতে জন্মে। এছাড়া এটি খাঁড়ির কাছাকাছি , নদী বরাবর, এমনকি প্লাবনভূমিতে দেখতে পাওয়া যায়।

## ব্যবহার
অতসী গাছে প্রচুর পরিমাণে তন্তু থাকে। তাই এটি তন্তু উৎপাদনকারী ফসল হিসাবেও চাষ করা হয়। সবুজ সার হিসাবেও এর ব্যবহার দেখা যায়। এটি ঘাসজাতীয় গাছ হিসাবেও ব্যবহার করা হয়। কোথাও কোথাও পশু আহার্য ফসল হিসাবে ব্যবহার করা হলেও, এটি পশুর জন্য বিষাক্ত।

## বিষাক্ততা
*Crotalaria* অনেক প্রজাতির বিষাক্ততার প্রাথমিক উৎস হলো পাইরোলাইজিডিন উপক্ষারগুলির উপস্থিতি, যা পাখি এবং বড়ো স্তন্যপায়ী প্রাণীর পক্ষে বিষাক্ত। অতসী গাছের বীজ আবার *Crotalaria* প্রজাতির মধ্যে সবচেয়ে বিষাক্ত। মধুতে পাইরোলাইজিডিন উপক্ষার থাকলে সেটি মানুষের স্বাস্থ্যের উপর বিরূপ প্রতিক্রিয়া দেখাতে পারে।

## তথ্যসূত্র



বিষয়শ্রেণী:ফুল
অর্চনা জোগলেকর

**অর্চনা জোগলেকর** একজন ভারতীয় অভিনেত্রী ও শাস্ত্রীয় নৃত্যশিল্পী। তিনি ওড়িয়া, মারাঠি, বাংলা এবং হিন্দি চলচ্চিত্র ও টেলিভিশন ধারাবাহিকে অভিনয় করেছেন। তাঁর উল্লেখযোগ্য কয়েকটি চলচ্চিত্র হল *সংসার* (হিন্দি), *একা পেক্ষা এক* (মারাঠি) এবং *অনপেক্ষিত* (মারাঠি)। তিনি একজন কত্থক নৃত্যশিল্পী এবং নৃত্য পরিকল্পনাকার (কোরিওগ্রাফার)। তিনি তাঁর মা কত্থক নৃত্যশিল্পী ও প্রশিক্ষক আশা জোগলেকরের কাছ থেকে কত্থক প্রশিক্ষণ করেছিলেন। ১৯৬৩ সালে, তাঁর মা মুম্বইয়ে *অর্চনা নৃত্যালয়* নামে একটি নাচের বিদ্যালয় প্রতিষ্ঠা করেছিলেন। ১৯৯৯ সালে জোগলেকর মার্কিন যুক্তরাষ্ট্রের নিউ জার্সিতে এই নৃত্য বিদ্যালয়ের একটি শাখা খোলেন।

## চলচ্চিত্রকর্ম

## টেলিভিশন অভিনয়

* *চুনৌতি* (১৯৮৭)
* *কর্মভূমি*
* *ফুলওয়ান্তি* (১৯৯২), ফুলওয়ান্তি চরিত্রে
* *কিস্স্যা শান্তি কা*
* *চাহত অর নাফরত* (১৯৯৯), পূজা চরিত্রে

## তথ্যসূত্র

## বহিঃসংযোগ
* অর্চনা জোগলেকর, ওয়েবসাইট
* 
* 
* অর্চনা জোগলেকর প্যান পাশন্ড অ্যাড

বিষয়শ্রেণী:১৯৬৫-এ জন্ম
বিষয়শ্রেণী:কত্থক নৃত্যশিল্পী
বিষয়শ্রেণী:মারাঠি চলচ্চিত্র অভিনেত্রী
বিষয়শ্রেণী:ওড়িয়া চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:মারাঠি ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মারাঠি অভিনেত্রী
বিষয়শ্রেণী:মুম্বইয়ের অভিনেত্রী
সৈয়দ হুসাইন জাহানিয়া গার্দেজি

**সৈয়দ হুসাইন জাহানিয়া গার্দেজি** একজন পাকিস্তানি রাজনীতিবিদ যিনি ১৩ সেপ্টেম্বর ২০১৯ থেকে পাঞ্জাবের বর্তমান কৃষি মন্ত্রী হিসেবে আছেন। তিনি আগস্ট ২০১৮ থেকে পাঞ্জাবের প্রাদেশিক পরিষদেরও সদস্য হিসেবে আছেন। এর আগে তিনি ১৯৯৩ থেকে মে ২০১৮ পর্যন্ত পাঞ্জাবের প্রাদেশিক পরিষদের সদস্য ছিলেন।

## প্রাথমিক জীবন ও শিক্ষা
তিনি ১৯৫৬ সালের ৬ নভেম্বর মুলতানে জন্মগ্রহণ করেন। তিনি ১৯৮০ সালে ফয়সালাবাদের কৃষি বিশ্ববিদ্যালয় থেকে মাস্টার অফ সায়েন্স (অনার্স) ডিগ্রী অর্জন করেন। তিনি ১৯৯৩ সালে ডেনমার্কের পররাষ্ট্র মন্ত্রণালয় ইনস্টিটিউট থেকে ডিপ্লোমা (এল.জি) লাভ করেন।

## রাজনৈতিক জীবন
তিনি ১৯৯০ সালে পাকিস্তানের সাধারণ নির্বাচনে পাকিস্তান ডেমোক্রেটিক জোটের (খানওয়াল-১) প্রার্থী হিসেবে পাঞ্জাবের প্রাদেশিক পরিষদের আসনে প্রতিদ্বন্দ্বিতা করেন কিন্তু ব্যর্থ হন। তিনি ১৯,০০৫ ভোট পান এবং এই আসনে ইসলামী জামহুরি ইত্তেহাদ (আইজিআই) এর একজন প্রার্থীর কাছে পরাজিত হন।

তিনি ১৯৯৩ সালে পাকিস্তানের সাধারণ নির্বাচনে নির্বাচনী এলাকা পিপি-১৭৪ (খানেওয়াল-১) থেকে স্বতন্ত্র প্রার্থী হিসেবে পাঞ্জাবের প্রাদেশিক পরিষদে নির্বাচিত হন। তিনি ১৬,১৯১ পান এবং পাকিস্তান পিপলস পার্টির (পিপিপি) একজন প্রার্থীকে পরাজিত করেন। পাঞ্জাবের প্রাদেশিক পরিষদের সদস্য থাকাকালীন সময়ে তিনি পাঞ্জাব প্রাদেশিক সমবায় মন্ত্রী হিসেবে দায়িত্ব পালন করেন।

তিনি ২০০২ সালে পাকিস্তানের সাধারণ নির্বাচনে নির্বাচনী এলাকা পিপি-২১৩ (খানেওয়াল-২) থেকে জাতীয় জোটের প্রার্থী হিসেবে পাঞ্জাবের প্রাদেশিক পরিষদে পুনরায় নির্বাচিত হন। তিনি ২৬,৪৬২ ভোট পান এবং পাকিস্তান মুসলিম লিগের (পিএমএল-কিউ) একজন প্রার্থীকে পরাজিত করেন।

## তথ্যসূত্র

বিষয়শ্রেণী:১৯৫৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি রাজনীতিবিদ
বিষয়শ্রেণী:পাঞ্জাব প্রাদেশিক পরিষদের সদস্য ২০০২-২০০৭
বিষয়শ্রেণী:পাকিস্তান তেহরিক-ই-ইনসাফ এমপিএ (পাঞ্জাব)
বিষয়শ্রেণী:পাকিস্তান মুসলিম লিগ (এন) এমপিএ (পাঞ্জাব)
বিষয়শ্রেণী:পাঞ্জাব প্রাদেশিক পরিষদের সদস্য ২০১৩-২০১৮
বিষয়শ্রেণী:পাঞ্জাব প্রাদেশিক পরিষদের সদস্য ২০১৮-২০২৩
বিষয়শ্রেণী:পাঞ্জাব এমপিএ ১৯৯৩–১৯৯৬
বিষয়শ্রেণী:পাঞ্জাবের প্রাদেশিক মন্ত্রী
বিষয়শ্রেণী:পাকিস্তান মুসলিম লীগ (এন) এমপিএ (পাঞ্জাব)